საერთაშორისო ექსპერტის კამელია ბულატის ვორკშოპი - ბიზნეს-ასოციაციების მნიშვნელობა და მათი განვითარება
2018-06-07 15:00 (Asia/Dubai)
7 ივნისს, 15:00 საათზე, წიგნის სახლში „ლიგამუსი“ USAID-ის პროექტის G4G-ის მოწვევით და ილიას სახელმწიფო უნივერსიტეტის ბიზნესის სკოლის ორგანიზებით Center for International Private Enterprise (CIPE)-ის ექსპერტი კამელია ბულატი ილიას სახელმწიფო უნივერსიტეტის სტუდენტებისთვის ჩაატარებს ვორკშოპს თემაზე „ბიზნეს-ასოციაციების მნიშვნელობა და მათი განვითარება“.
ვორკშოპის თემატიკა
მომხსენებელი ისაუბრებს ბიზნეს-ასოციაციების როლზე; მათი მუშაობის სპეციფიკასა და მახასიათებლებზე, რომლებიც ამ ტიპის ორგანიზაციებს საჯარო უწყებებისა და კერძო კომპანიებისგან განასხვავებს; ბიზნეს-ასოციაციების საქმიანობის ძირითად მიმართულებებზე; ბიზნეს-ასოციაციის დაფუძნების შესაძლებლობებსა და პროცედურებზე.
მომხსენებლის შესახებ
კამელია ბულატი არის Center for International Private Enterprise (CIPE)-ის ექსპერტი და ამავე ორგანიზაციის მიერ დაფუძნებული „ორგანიზაციული მენეჯმენტის რეგიონული ცენტრის“ RCOM (რუმინეთი) აღმასრულებელი დირექტორი.
მას აქვს მსოფლიოს მასშტაბით სამოქალაქო საზოგადოების სხვადასხვა ჯგუფთან (ბიზნეს-ასოციაციები; დამსაქმებელთა ორგანიზაციები; სავაჭრო პალატები; ქალთა წარმომადგელობები და ა. შ.) მუშაობის 15-წლიანი გამოცდილება.
ფლობს Open University (UK)-ის მაგისტრის ხარისხს ბიზნესის ადმინისტრირებაში.

მომხსენებლის ვრცელი ბიოგრაფია ხელმისაწვდომია ბმულზე: https://bit.ly/2kDIceZ

როგორ დავესწრო ვორკშოპს?
დასწრება შეუძლია ვორკშოპის თემატიკით დაინტერესებულ ნებისმიერ პირს. დასასწრებად საჭიროა წინასწარი რეგისტრაცია (ადგილები შეზღუდულია და უპირატესობა მიენიჭებათ იმ აპლიკანტებს, რომლებიც უფრო ადრე დარეგისტრირდებიან).

რეგისტრაციის ბოლო ვადა 2018 წლის 5 ივნისი.
რეგისტრაციისთვის მიჰყევით ბმულს: https://bit.ly/2J0wcyI

დრო: 7 ივნისი, 15:00 საათი;
ვორკშოპის ხანგრძლივობა: 2 საათი
სამუშაო ენა: ინგლისური
ადგილმდებარეობა: წიგნის სახლი „ლიგამუსი“, ი. ჭავჭავაძის გამზირი #32

პროფესორ ფრანსის სიერას საჯარო ლექცია „საერთაშორისო პერსპექტივიდან დანახული კატალონიის კონფლიქტი“
2018-06-06 19:00
6 ივნისს, ოთხშაბათს, 19:00 საათზე ილიას სახელმწიფო უნივერსიტეტის C315 აუდიტორიაში გაიმართება ბარსელონის ავტონომიური უნივერსიტეტის (UAB) პროფესორის, ფრანსის სიერას საჯარო ლექცია თემაზე: „საერთაშორისო პერსპექტივიდან დანახული კატალონიის კონფლიქტი“.
მომხსენებელი საერთაშორისო ჭრილში განიხილავს ისეთ საკითხებს, როგორებიცაა: ესპანეთის გაყოფა, კატალონიური პროექტი, 2017 წლის ოქტომბრის მოვლენები, ესპანური სამართლებრივი და პოლიტიკური ასპექტების გავლენა კატალონიურ კონფლიქტზე და ა. შ. პროფესორი ასევე ისაუბრებს აღნიშნული მოვლენების გავლენაზე საერთაშორისო წესრიგსა და თვითგამორკვევის უფლებაზე და შეაფასებს ამჟამინდელი და ყოფილი მმართველობის პოლიტიკის სუსტსა და ძლიერ მხარეებს.
პროფესორ ფრანსის სიერას საკვლევი სფეროები მოიცავს ევროპისმცოდნეობასა და ეთნიკურ კონფლიქტებს აღმოსავლეთ ევროპაში, რომელზეც მას გამოქვეყნებული აქვს არაერთი წიგნი და სტატია.
დრო: 6 ივნისი, 19:00 საათი
ადგილმდებარეობა: C315აუდიტორია (გ.წერეთლის ქ. N1), ილიას სახელმწიფო უნივერსიტეტი
დასწრება თავისუფალია.
დამატებითი შეკითხვებით მიმართეთ:
ილიას სახელმწიფო უნივერსიტეტის საგარეო ურთიერთობების სამსახურს
ელფოსტა: erasmusplus@iliauni.edu.ge
ტელ.: (995 322) 220009 – 367 (ext)

„ხალხი ლარი ფლინტის წინააღმდეგ“ – კინოჩვენება და დისკუსია ილიაუნიში
2018-06-06 19:00
6 ივნისს, 19:00 საათზე, ილიას სახელმწიფო უნივერსიტეტის A101 აუდიტორიაში ილიაუნის სამართლის სკოლის ადამიანის უფლებათა კინოკლუბი უმასპინძლებს კინოჩვენებას და დისკუსიას.
წარმოგიდგენთ მილოშ ფორმანის ბიოგრაფიულ ფილმს „ხალხი ლარი ფლინტის წინააღმდეგ“. ფილმში აღწერილია 1980-იან წლებში აშშ-ში მიმდინარე მოვლენები.
გამოხატვის თავისუფლებასა და სხვა ღირებულებათა შორის კონფლიქტი აქტუალობას არ კარგავს ჩვენს რეალობაშიც. კომპანია „აიისას” მიმართ სასამართლოს მიერ მიღებულმა გადაწყვეტილებამ, რომლითაც კომპანია დაჯარიმდა რელიგიური მორალის შეურაცხყოფის გამო, აქტიური დისკუსია გამოიწვია. განსხვავებულ შეფასებებს იწვევს ტელეკომპანია „რუსთავი 2“-ის ჟურნალისტ გიორგი გაბუნიას მიერ სატელევიზიო ეთერში გაკეთებული კომენტარები. პარალელურად, საქართველოს პარლამენტში წარდგენილია არაერთი საკანონმდებლო ინივიატივა, რომელთა მიზანია რელიგიური მოტივით გამოხატვის თავისუფლების შეზღუდვა.
ფილმი მთავარი პერსონაჟის, ლარი ფლინტის, ცხოვრების აღწერით გვაჩვენებს ღირებულებათა შორის კონფლიქტს. ძალზე საინტერესო სანახავია, რა ბრძოლები გაიარა ერთმა ადამიანმა გამოხატვის თავისუფლების დაცვის გზაზე. აშშ-ის უზენაესი სასამართლოს 1988 წელს მიღებული გადაწყვეტილება საქმეზე „ფლინტი ფოლუელის წინააღმდეგ“ ამ ფილმის გადაღების საფუძველი და უმნიშვნელოვანესი პრეცედენტია ამერიკულ და მთელი მსოფლიოს იურისპრუდენციაში.
ილიაუნის სამართლის სკოლის ადამიანის უფლებათა კინოკლუბი სამართლის სკოლის სტუდენტების ინიციატივით შექმნილი სივრცეა, სადაც იმართება კინოჩვენებები და დისკუსიები ადამიანის უფლებების თემაზე. გიწვევთ, მოვლენების კვალდაკვალ ვიმსჯელოთ და შევაფასოთ, სად ვართ და რა შეიძლება გაკეთდეს?!
ფილმის ენა: ქართული
მომხსენებელები: თამარ კორძაია – ილიას სახელმწიფო უნივერსიტეტის მოწვეული ლექტორი, ნანა ერაძე – ილიას სახელმწიფო უნივერსიტეტის სამართლის სკოლის სტუდენტი
მოდერატორი: ანა ებანოიძე – ილიას სახელმწიფო უნივერსიტეტის სამართლის სკოლის სტუდენტი
დრო: 6 ივნისი, 19:00-21:00 საათი
ადგილმდებარეობა: A101 აუდიტორია (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

პროფესორ ელის უოტერსტონის საჯარო ლექცია „ბნელ დროში: სოციალურად აქტიური მეცნიერების ძალა და დაპირება“
2018-06-06 19:00
6 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება დოქტორ ელის უოტერსტონის საჯარო ლექცია „ბნელ დროში: სოციალურად აქტიური მეცნიერების ძალა და დაპირება“.
მომხსნებელი ისაუბრებს დღევანდელ პოლიტიკურად დაძაბულ კონტექსტში თანამედროვე კრიტიკული მეცნიერების შესაძლებლობების შესახებ. აშშ-ის პერსპექტივიდან განიხილავს მოძრაობას, რომელიც მეცნიერების კრიტიკულად გამოყენებისა და საჯარო ცხოვრებაში ჩართვისკენაა მიმართული და მეცნიერებაში ხედავს თანამედროვე სამყაროში საყოველთაოდ გავრცელებულ ძალადობასთან დაპირისპირებისა და მდგომარეობის გარდაქმნის საშუალებას.
მომხსენებლის შესახებ
ელის უოტერსტონი არის კულტურის ანთროპოლოგიისა და გენდერის მკვლევარი. ის სწავლობს სტრუქტურული და სისტემური ძალადობისა და უთანასწორობის შედეგებს. მეცნიერის კვლევის საგანია სიღარიბე აშშ-ის დიდ ქალაქებში და მასთან დაკავშირებული პოლიტიკის საკითხები: გაღატაკება, უსახლკარობა, ნივთიერებების გამოყენება, ჯანმრთელობა, სოციალური დახმარება, მიგრაცია და სხვ. მისი ბოლო პროექტი ფოკუსირებულია პოლიტიკური ძალადობის, ეთნიკური და რელიგიური კონფლიქტის, იძულებითი გადაადგილებისა და ტრანსნაციონალიზმის, ხსოვნის, დიასპორის, კულტურული ტრავმისა და იდენტობის ფორმირების კულტურათაშორის კვლევაზე.
პროფესორი უოტერსტონი იყო ღია საზოგადოების ინსტიტუტის საერთაშორისო მკვლევარი (2012-2015) და რედაქტორი (მაია ბარქაიასთან ერთად) წიგნისა „გენდერი საქართველოში: ფემინისტური პერსპექტივები სამხრეთ კავკასიაში კულტურის, ერის და ისტორიის შესახებ“ (Gender in Georgia: Feminist Perspectives on Culture, Nation and History in the South Caucasus, Berghahn Books: 2017). ის არის ექვსი წიგნის ავტორი, მათ შორისაა: „მამაჩემი ომები: საუკუნის მიგრაცია, მეხსიერება და ძალადობა“, ინტიმური ეთნოგრაფია ინოვაციური ეთნოგრაფიების რუთლიჯის სერიაში (My Father’s Wars: Migration, Memory and the Violence of a Century an intimate ethnography in the Routledge Series on Innovative Ethnographies) და „სიყვარული, მწუხარება და მრისხანება“, ქალაქ ნიუ იორკში ქალებისა და უსახლკარობის კვლევა (Love, Sorrow and Rage).
პროფესორი უოტერსტონი არის ჯონ ჯეის კოლეჯის ფონდის სამეურვეო საბჭოს წევრი და ჯონ ჯეის კოლეჯ ვერას სასტიპენდიო პროგრამის თანადირექტორი.
2015-2017 წლებში ელის უოტერსტონი იყო ამერიკის ანთროპოლოგიური ასოციაციის (AAA) პრეზიდენტი. ასევე რედაქტორი სამეცნიერო ჟურნალისა „ჩრდილოამერიკული დიალოგი“ (North American Dialogue) და დამფუძნებელი რედაქტორი ამერიკის ანთროპოლოგიური ასოციაციის საჯარო ჟურნალისა „ღია ანთროპოლოგია“ (Open Anthropology). ამჟამად ის მხატვარ-ანთროპოლოგ შარლოტ ჰოლანდსთან ერთად მუშაობს გრაფიკული დოკუმენტური წიგნის შექმნაზე, რომელიც დაფუძნებულია მის 2017 წლის საპრეზიდენტო მიმართვაზე „ოთხი ამბავი, გლოვა და დასტური“ (Four Stories, A Lament, and an Affirmation).
ელის უოტერსტონს აქვს კულტურის ანთროპოლოგიის დოქტორის ხარისხი ნიუ იორკის ქალაქის უნივერსიტეტის სადოქტორო პროგრამიდან და ანთროპოლოგიის მაგისტრის ხარისხი კოლუმბიის უნივერსიტეტიდან.
ლექცია დასრულდება ელის უოტერსტონისთვის ილიას სახელმწიფო უნივერსიტეტის საპატიო დოქტორობის მინიჭების ცერემონიით.
დრო: 6 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საინფორმაციო/საჯარო ლექციათა სერია – „ნაფიც მსაჯულთა სასამართლო რეფორმა საქართველოში”
2018-06-06 13:00
ილიას სახელმწიფო უნივერსიტეტთან არსებული კონსტიტუციური კვლევების ცენტრისა და სოციალური კვლევების ლაბორატორიის ორგანიზებით, შოთა რუსთაველის ეროვნული სამეცნიერო ფონდის მიერ მხარდაჭერილი პროექტის ფარგლებში, 2018 წლის 28 მაისიდან 6 ივნისის ჩათვლით მიმდინარეობს საინფორმაციო/საჯარო შეხვედრები თემაზე: „ნაფიც მსაჯულთა სასამართლო რეფორმა საქართველოში”. ლექციათა სერია ტარდება საქართველოს 7 ქალაქში, სადაც ნაფიც მსაჯულთა სასამართლო სისტემა მოქმედებს. აღნიშნული კამპანიით შესაძლებლობა ეძლევა ნებისმიერ დაინტერესებულ პირს, მიიღოს ინფორმაცია ნაფიც მსაჯულთა სასამართლოზე.
ლექციათა ციკლის დასკვნითი ეტაპი გაიმართება ქ. თბილისში, 6 ივნისს, 13:00 საათზე, ილიას სახელმწიფო უნივერსიტეტის A 101 აუდიტორიაში (მის.: ჭავჭავაძის გამზ. N32).
მომხსენებელი:
გიორგი მელაძე – კონსტიტუციური კვლევების ცენტრის დირექტორი, სამართლის სკოლის ასოცირებული პროფესორი, პროექტის მკვლევარი
დასწრება თავისუფალია

რატი ამაღლობელის „სიტყვის სახელოსნო“: „ლიტერატურა და სამოქალაქო საზოგადოება“
2018-06-05 19:00
5 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „სიტყვის სახელოსნოს“ – ფარგლებში პოეტი რატი ამაღლობელი წაიკითხავს საჯარო ლექციას „მწერლები საბჭოთა და პოსტსაბჭოთა საზოგადოებაში“. მომხსენებელი ისაუბრებს შემდეგ საკითხებზე: „ბროდსკის საქმე” და მისი ემიგრაცია, ზვიად გამსახურდიას მწერალთა კავშირიდან გარიცხვა, აკაკი ბაქრაძე და „14 აპრილი“, 70 წლით აკრძალული რელიგიისა და რელიგიური ცენზურის დიქოტომია.
დრო: 5 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ირაკლი ფაღავას წიგნის „დაღესტნისა და საქართველოს ნუმიზმატიკური წარსული“ პრეზენტაცია
2018-06-05 19:00
5 ივნისს, 19:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ირაკლი ფაღავას წიგნის „დაღესტნისა და საქართველოს ნუმიზმატიკური წარსული“ პრეზენტაცია.
რუსულ ენაზე გამოცემული წიგნი „დაღესტნისა და საქართველოს ნუმიზმატიკური წარსული“ კავკასიაში მოსახლე ერებს შორის ნუმიზმატიკურ კავშირებს ეძღვნება. კერძოდ, განხილულია XII-XIII სს. მიჯნაზე საქართველოს სამეფოს ზეგავლენის ქვეშ მყოფ, ჯერ კიდევ ქრისტიანულ ხუნძეთში / ავარიაში მოჭრილი ქართულენოვანი მონეტები; ასევე გაანალიზებულია ცნობები XVIII საუკუნეში დაღესტნის აულ კუბაჩიში მიმბაძველობითი ფულის გამოშვების შესახებ, რომლის პროტოტიპიც, ჩანს, თბილისის სამონეტო ნაწარმი იყო.
დრო: 5 ივნისი, 19:00 საათი
ადგილმდებარეობა: G106 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

გარემოს დაცვის მსოფლიო დღისადმი მიძღვნილი საჯარო ლექცია
2018-06-05 11:00
5 ივნისს, სამშაბათს, 11:00 საათზე, ილიას სახელმწიფო უნივერსიტეტის E207 აუდიტორიაში ევროკავშირის საჯარო სამსახურების დაძმობილების პროექტის „ტყის მდგრადი მართვის გაძლიერება საქართველოში“ ფარგლებში გიწვევთ გარემოს დაცვის მსოფლიო დღისადმი მიძღვნილ საჯარო ლექციაზე – საერთაშორისო და ქართველი ექსპერტები გაგაცნობენ ლიტვის, უნგრეთის, სლოვაკეთის და საქართველოს მაგალითებს ტყის უკანონო გამოყენების აღკვეთისა და გარემოსდაცვითი განათლების ხელშეწყობის კუთხით.
გაინტერესებთ ტყეების მდგომარეობა საქართველოში? თუ გაინტერესებთ,. მაშინ ჩვენთვის მნიშვნელოვანია თქვენი მოსაზრებები და იდეები, როგორ დავიცვათ ტყეები უკეთესად უკანონო მოქმედებებისგან და როგორ შევცვალოთ ადამიანების დამოკიდებულება.
ერთად ვიზრუნოთ გარემოზე!
საჯარო ლექცია საჭიროებს აქტიურ მონაწილეობას, ამიტომ გთხოვთ, თან იქონიოთ მობილური ტელეფონები.
ღონისძიებაზე გელოდებათ სიურპრიზები და მცირე საჩუქრები!
გთხოვთ, გაიაროთ რეგისტრაცია 2018 წლის 31 მაისამდე ელექტრონულად: sandrojaparidze1@gmail.com
ეწვიეთ ჩვენი პროექტის ფეისბუქგვერდს: https://www.facebook.com/twinning4forests/?ref=bookmarks
საკონტაქტო პირი: ალექსანდრე ჯაფარიძე
ელფოსტა: sandrojaparidze1@gmail.com
სამუშაო ენა: ინგლისური
დრო: 5 ივნისი, 11:00 საათი
ადგილმდებარეობა: E207 აუდიტორია (ქ. ჩოლოყაშვილი გამზ. 3/5) ილიას სახელმწიფო უნივერსიტეტი

STEM განათლება: დაწყებითი კლასების ჩართვა მათემატიკურ თამაშებში და ინჟინერული დიზაინის შესწავლაში
2018-06-04 19:00
4 ივნისს, 19:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ბრიჯუოტერის სახელმწიფო უნივერსიტეტის (მასაჩუსეტსი, აშშ) დოქტორების – ნიკი გლენისა და პოლინა საბინინის საჯარო ლექცია, რომელზეც განხილული იქნება თამაშზე დაფუძნებული სწავლების როლი მოსწავლეთა აზროვნების განვითარებასა და თვალსაწიერის გაფართოებაში.
დოქტორი გლენი განიხილავს რამდენიმე მაგალითს თავისივე თანაავტორობით დაწერილი კურიკულუმის მოდულებიდან „ინჟინერია არის ელემენტარული”, რომელიც I-V კლასის მოსწავლეთათვის ბოსტონის სამეცნიერო მუზეუმთან თანამშრომლობით შეიქმნა. დოქტორი საბინინი კი ისაუბრებს I-V კლასელთა ლოგიკისა და სივრცითი აზროვნების განვითარებაში მათემატიკური საგანმანათლებლო თამაშების მნიშვნელობაზე.
გთხოვთ, შეავსოთ მარტივი სარეგისტრაციო ფორმა: https://goo.gl/forms/SNNvR0RkCG4llQIN2
ლექციის ენა: ინგლისური (უზრუნველყოფილი იქნება ქართული თარგმანი)
დრო: 4 ივნისი, 19:00 საათი
ადგილმდებარეობა: E 207 აუდიტორია (ჩოლოყაშვილის გამზ N3/5), ილიას სახელმწიფო უნივერსიტეტი
დასწრება თავისუფალია

LECTURA DANTIS /დანტეს წაკითხვა – ოცდამეორე ქება
2018-06-01 19:00
1-ლ ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ ოცდამეორე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 1-ლი ივნისი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

დისკუსია თემაზე: „სიძულვილის ენა და ანტიდასავლური პროპაგანდა ქართულ საჯარო დისკურსში”
2018-05-31 16:00
31 მაისს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მედიის განვითარების ფონდი (M​D​F) და ილიაუნი გიწვევთ პრეზენტაცია-დისკუსიაზე „სიძულვილის ენა და ანტიდასავლური პროპაგანდა ქართულ საჯარო დისკურსში”. შეხვედრაზე წარმოდგენილი იქნება MDF-ის უახლესი კვლევები – „სიძულვილის ენა” და „ანტიდასავლური პროპაგანდა”.
2017 წელს ამ მიმართულებით გამოვლენილ ტენდენციებზე ისაუბრებენ მოწვეული სპიკერები: მწერალი ლაშა ბუღაძე, თეოლოგი ბექა მინდიაშვილი და რადიო თავისუფლების ქართული ბიუროს ხელმძღვანელი ნათია ზამბახიძე.
შეხვედრის ბოლოს გაიმართება დისკუსია.
ღონისძიება ტარდება „ტოლერანტობის, სამოქალაქო ცნობიერებისა და ინტეგრაციის მხარდაჭერის პროგრამის“ (PITA) ფარგლებში, რომელსაც ახორციელებს საქართველოს გაეროს ასოციაცია აშშ-ის საერთაშორისო განვითარების სააგენტოს ფინანსური მხარდაჭერით.
დრო: 31 მაისი, 16:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა HR.ge-ს ონლაინ დასაქმების ფორუმის შესახებ
2018-05-31 14:00
31 მაისს, ხუთშაბათს, 14:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის სტუდენტებსა და კურსდამთავრებულებთან შეხვედრას გამართავენ დასაქმების პორტალი HR.ge-ს წარმომადგენლები.
შეხვედრის თემა: ონლაინ დასაქმების ფორუმი და ღონისძიება 2018.
შეხვედრაზე კომპანიის წარმომადგენლები სტუდენტებსა და კურსდამთავრებულებს გააცნობენ ინფორმაციას ინოვაციური პროექტის შესახებ, რომელიც გულისხმობს სამსახურის მაძიებლებისა და დამსაქმებლების დაკავშირებას თავდაპირველად ონლაინრეჟიმში, შემდეგ კი, ფინალურ ღონისძიებაზე, – პირისპირ გასაუბრებას.
შეხვედრა საინტერესო იქნება ნებისმიერი კურსისა და მიმართულების სტუდენტისა და კურსდამთავრებულისთვის.
დასწრების მსურველებმა, გთხოვთ, გაიარეთ რეგისტრაცია.
დრო: 31 მაისი, ხუთშაბათი, 14:00 საათი.
ადგილმდებარეობა: წიგნის სახლი „ლიგამუსი“, III სართული, ჭავჭავაძის N32.

საქართველოს პირველი რესპუბლიკის პროსოპოგრაფიული ბაზის ვებგვერდის პრეზენტაცია
2018-05-30 19:00
საქართველოს პირველი რესპუბლიკის დაარსებიდან 100 წლის იუბილესთან დაკავშირებით 30 მაისს,19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საქართველოს პირველი რესპუბლიკის
პროსოპოგრაფიული ბაზისა და სოციალური კლასტერების პროექტის ვებგვერდის პრეზენტაცია. პროექტს წარადგენს კვლევითი ჯგუფი პროფ. ნინო დობორჯგინიძის ხელმძღვანელობით.
ვებგვერდის შესახებ
საქართველოს რესპუბლიკის პროსოპოგრაფიული ბაზისა და სოციალური კლასტერების პროექტის ვებგვერდი
http://prosopography.iliauni.edu.ge ილიას სახელმწიფო უნივერსიტეტის ლინგვისტურ კვლევათა ინსტიტუტის მიერ შეიქმნა.
ვებგვერდი გაძლევთ შესაძლებლობას:

გაეცნოთ, იკვლიოთ საქართველოს პირველი რესპუბლიკის მნიშვნელოვანი მოვლენები, ამბები მათში მონაწილე პირების (25000-მდე) პერსპექტივიდან;
გაეცნოთ სხვადასხვა სოციალური ჯგუფის საზოგადოებრივი ცხოვრების ამსახველ 24000-ზე მეტ ფაქტს;
შეისწავლოთ 1918-1921 წლების 4000-მდე წყარო, რომლებიც დამუშავებული და ბაზაში დოკუმენტირებულია ციფრული ჰუმანიტარიის თანამედროვე სტანდარტების მიხედვით;
დაათვალიეროთ საქართველოს დამოუკიდებლობის აქტის ექსპერიმენტული გამოცემა, რომელიც მომზადდა ციფრული ჰუმანიტარიის ხელსაწყოების Omeka-სა (Roy Rosenzweig Center for History and New Media (RRCHNM)) და Neatline-ის (University of Virginia Library) გამოყენებით.

დრო: 30 მაისი, 19:00 საათი
ადგილმდებარეობა: წიგნის სახლი „ლიგამუსი“, ი.ჭავჭავაძის გამზირი N32
დასწრება თავისუფალია.

პანელური დისკუსია საქართველოს, სომხეთისა და აზერბაიჯანის დამოუკიდებლობის 100 წლისთავთან დაკავშირებით
2018-05-29 19:00
1918 წლის 26-28 მაისს ტფილისში გამოცხადდა სამხრეთ კავკასიის სამი რესპუბლიკის: საქართველოს, სომხეთისა და აზერბაიჯანის დამოუკიდებლობა. 29 მაისს, 19:00 საათზე, B201 აუდიტორიაში ილიას სახელმწიფო უნივერსიტეტი გამართავს პანელურ დისკუსიას ამ მოვლენის 100 წლისთავთან დაკავშირებით. დისკუსიაში მონაწილეობას მიიღებენ საქართველოსა და სომხეთის პირველ რესპუბლიკათა ყველაზე აღიარებული სპეციალისტები: მაუნთ ჰოლიოკის კოლეჯის პროფესორი სტივენ ჯონსი და ლოს ანჯელესის კალიფორნიის უნივერსიტეტის ემერიტუს პროფესორი რიჩარდ ჰოვანესიანი. დისკუსიას გაუძღვება ოქსფორდის უნივერსიტეტის რუსეთისა და აღმოსავლეთ ევროპის სწავლებათა პოსტსადოქტორო მკვლევარი, პროფესორი ბექა კობახიძე.
მომხსენებლების შესახებ
პროფესორი სტივენ ჯონსი მაუნთ ჰოლიოკის კოლეჯში (აშშ) რუსეთისა და ევრაზიულ სწავლებათა მიმართულების ხელმძღვანელია. ის 1970-იანი წლებიდან მოყოლებული იკვლევს საქართველოს ისტორიასა და პოლიტიკას. დაწერილი აქვს ორი ფუნდამენტური მონოგრაფია: „სოციალიზმი ქართულ ფერებში: ევროპული გზა სოციალ-დემოკრატიისკენ (1883-1917)“ და „საქართველო: პოლიტიკური ისტორია დამოუკიდებლობის გამოცხადების შემდეგ“. ახლა ასრულებს მესამე მონოგრაფიას, რომელიც უშუალოდ საქართველოს დემოკრატიულ რესპუბლიკას შეეხება.
პროფესორი რიჩარდ ჰოვანესიანი ლოს ანჯელესის კალიფორნიის უნივერსიტეტში (UCLA) არმენოლოგიურ სწავლებათა დამფუძნებელია. შეიძლება ითქვას, რომ არავის უკვლევია კავკასიის პირველ რესპუბლიკათა ისტორია ისე სიღრმისეულად, როგორც ეს პროფესორმა ჰოვანესიანმა გააკეთა. 1950-იანი წლებიდან მოყოლებული მსოფლიოს სამ კონტინენტზე მან მოიარა, ფაქტობრივად, ყველა შესაძლო არქივი. 1967 წელს გამოსცა მონოგრაფია „სომხეთი დამოუკიდებლობის გზაზე“, რასაც 1971-დან 1996 წლამდე მოჰყვა ოთხტომეული „სომხეთის რესპუბლიკა“.
მოდერატორი: ბექა კობახიძე
ბექა კობახიძე ოქსფორდის უნივერსიტეტის რუსეთისა და აღმოსავლეთ ევროპის შემსწავლელი სკოლის პოსტსადოქტორო მკვლევარი და საქართველოს საზოგადოებრივ საქმეთა ინსტიტუტის (GIPA) ასოცირებული პროფესორია.
სამუშაო ენა: ინგლისური (უზრუნველყოფილი იქნება ქართული თარგმანი)
დრო: 29 მაისი, 19:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32) ილიას სახელმწიფო უნივერსიტეტი
დასწრება თავისუფალია.

პროფესორ სტივენ ჯონსის შეხვედრა მკითხველთან და წიგნის პრეზენტაცია
2018-05-28 19:00
28 მაისს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ საქართველოს დემოკრატიული რესპუბლიკის 100 წლისთავთან დაკავშირებით გაიმართება პროფესორ სტივენ ჯონსის წიგნის „სოციალიზმი ქართულ ფერებში: ევროპული გზა სოციალ-დემოკრატიისკენ (1883-1917)“ მეორე, განახლებული ქართული გამოცემის პრეზენტაცია.
ღონისძიებას გახსნის საპატიო სტუმარი, ნოე ჟორდანიას ვაჟი, 1921 წელს დაბადებული რეჯებ ჟორდანია.
წიგნის ავტორი ისაუბრებს საქართველოს დემოკრატიული რესპუბლიკის 100 წლისთავზე, პირველ მოდერნულ ქართულ სახელმწიფოზე, ქართული სოციალ-დემოკრატიის ისტორიაზე. პრეზენტაციის შემდეგ გაიმართება პროფესორ სტივენ ჯონსის ილიას სახელმწიფო უნივერსიტეტის საპატიო დოქტორის წოდებით დაჯილდოების ცერემონია.
მომხსენებლის შესახებ
პროფესორი სტივენ ჯონსი მაუნთ ჰოლიოკის კოლეჯში (აშშ) რუსეთისა და ევრაზიულ სწავლებათა მიმართულების ხელმძღვანელია. ის 1970-იანი წლებიდან მოყოლებული იკვლევს საქართველოს ისტორიასა და პოლიტიკას. დაწერილი აქვს ორი ფუნდამენტური მონოგრაფია: „სოციალიზმი ქართულ ფერებში: ევროპული გზა სოციალ-დემოკრატიისკენ (1883-1917)“ და „საქართველო: პოლიტიკური ისტორია დამოუკიდებლობის გამოცხადების შემდეგ“. ამჟამად ასრულებს მესამე მონოგრაფიას, რომელიც უშუალოდ საქართველოს დემოკრატიულ რესპუბლიკას შეეხება.
დრო: 28 მაისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი

დასწრება თავისუფალია.
2020 წელი

ADS Georgia- Marshall-ის კვირეული - პირველი შეხვედრა
2018-05-28 16:30
”ADS Georgia” ილიას სახელმწიფო უნივერსიტეტის ილიაუნის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ, ვინ და როგორ ქმნის მათთვის ცნობილ სარეკლამო კამპანიებს.
კრეატიული სააგენტო Marshall-ის პირველ შეხვედრას გამართავს სააგენტოს კრეატიული დირექტორი, თეონა ლატალი, რომელიც ისაუბრებს კომპანიის ქეისებზე და განიხილავს, თუ რა გზას გადის სააგენტო საბოლოო კამპანიამდე.
Marshall-ის განხორცილებული კამპანიები:

ლოკო მოკოს კამპანია – http://marshall.ge/en/work/14
სანტინოს ფერმერები – http://marshall.ge/en/work/30
ზედაზნის ზღაპრები – http://marshall.ge/en/work/34
20-წლიანი ზრუნვის ისტორია – http://marshall.ge/en/work/17

დრო: 28 მაისი, 16:30-19:00 საათი
ადგილმდებარეობა: E405 (ფორბსის) აუდიტორია
დასწრება თავისუფალია.
შეხვედრების სრული განრიგი: https://bit.ly/2Kxm3dO
იმისათვის, რომ სისტემატიურად მიიღოთ ინფორმაციები პროექტის შესახებ და ისარგებლოთ სხვადასხვა თანმდევი ბენეფიტებით, დარეგისტრირდით: https://goo.gl/L9Zcy2
#ILIAUNI #DSA #AdsGeorgia #Marshall

სტუდენტური ვაკანსიები ამერიკული რესტორნების ქსელშიWendy's და Dunkin' Donuts
2018-05-28 14:00
28 მაისს, 14:00 საათზე, ილიას სახელმწიფო უნივერსიტეტის E207 აუდიტორიაში სტუდენტებთან შეხვედრას გამართავენ ამერიკული რესტორნების ქსელის Wendy’s-სა და Dunkin’ Donuts-ის წარმომადგენლები.
Wendy’s და Dunkin’ Donuts გთავაზობთ დასაქმებას სტუდენტებზე მორგებული გრაფიკით.
კომპანიის წარმომადგენლები სტუდენტებს გააცნობენ ინფორმაციას კომპანიაში არსებული ვაკანტური პოზიციების შესახებ და შეავსებინებენ ანკეტებს, რომელთა მიხედვითაც ნებისმიერი დაინტერესებული სტუდენტს გასაუბრებაზე დაიბარებენ.
შეხვედრაზე დასწრება შეუძლია ილიაუნის ნებისმიერი კურსისა და მიმართულების სტუდენტს, წინასწარი რეგისტრაცით.
დრო: 28 მაისი, ორშაბათი, 14:00 საათი.
ადგილმდებარეობა: E207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტის ტუდენტური ვაკანსიები ამერიკული რესტორნების ქსელშიWendy’s და Dunkin’ Donuts

კომუნიკაციის, ენისა და მეტყველების სამაგისტრო პროგრამის ღია კარის დღე
2018-05-25 19:00
25 მაისს, 19:00 საათზე ილიას სახელმწიფო უნივერსიტეტის A206 აუდიტორიაში გაიმართება კომუნიკაციის, ენისა და მეტყველების სამაგისტრო პროგრამის ღია კარის დღე.
შეხვედრაზე პროგრამის ხელმძღვანელები დაინტერესებულ პირებს გააცნობენ პროგრამის შინაარსს, მის მოთხოვნებს, შემდგომი დასაქმების პერსპექტივებს.
დრო: 25 მაისი, 19:00 საათი
ადგილმდებარეობა: A206 (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

სადისკუსიო შეხვედრა: „დამოუკიდებლობა მეხსიერებასა და ისტორიაში“
2018-05-25 19:00
25 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ „ASCN ალუმნი ქსელი“ და ილიაუნის ფილოსოფოსთა სტუდენტური კლუბი გიწვევთ სადისკუსიო შეხვედრაზე: „დამოუკიდებლობა ისტორიასა და მეხსიერებაში“.
გასული საუკუნის 80-იანი წლების ბოლოდან აქტიურად იწყება პირველი რესპუბლიკის ისტორიის განხილვა. მის მიერ მოპოვებული და მალევე დაკარგული დამოუკიდებლობა ახალ ინტერპრეტაციას იძენს, რომელიც საბჭოთა სოციალისტური ბრძოლის ნარატივის საპირწონედ ახალ, ეროვნული დამოუკიდებლობის დრამატულ ნარატივს აფუძნებს. თუმცა გარკვეული მიზეზებით პირველი რესპუბლიკის ფენომენი მშრალ ფორმულებამდე იქნა დაყვანილიმ რომელთა შორისაც დამოუკიდებლობა და შემდგომ საბჭოთა ოკუპაცია განსაკუთრებულ ადგილს იკავებს, ხოლო სახელმწიფოს დემოკრატიული ადმინისტრირების, ეთნიკური მრავალფეროვნებისა და მრავალი სხვა საკითხი ფართო ინტერესის მიღმა დარჩა.
რას ვივიწყებთ და რა გვახსოვს?
მომხსენებლები
ირაკლი ხვადაგიანი (საბჭოთა წარსულის კვლევის ლაბორატორიის მკვლევარი, ილიას უნივერსიტეტის დოქტორანტი) – დამოუკიდებლობის იდეის ტრანსფორმაცია თეორიასა და პრაქტიკაში: რა გზა გაიარა ქართულმა პოლიტიკურმა აზრმა 1918 წლამდე. როგორ გახდა შესაძლებელი სრულ დამოუკიდებლობაზე ღია საუბარი და მოქმედება. რამ განსაზღვრა პირველი რესპუბლიკის პრეცედენტის შექმნა.
ლუკა ნახუცრიშვილი (ფილოსოფიის ასოცირებული პროფესორი) – რას ნიშნავს სახელმწიფოებრივი დამოუკიდებლობა, როგორც ფორმა და რა არის ის შინაარსი, რითიც ეს ფორმა “ივსება“? რა ხედვა ჰქონდათ ამის თაობაზე წამყვან ქართველ სოციალ-დემოკრატებს? ისტორიის რანაირ გაგებას ეფუძნებოდნენ ისინი და როგორ ზემოქმედებდა მათი ეს ისტორიულ-ფილოსოფიური მსოფლმხედველობა მათ კონკრეტულ პოლიტიკურ მოქმედებაზე? რა ბარიერები უდგას წინ დღეს მცდელობას, აწმყოში სამოქმედოდ გამოსადეგ ცოცხალ მემკვიდრეობად იქცეს ასი წლის წინანდელი დემოკრატიული და იდეური ბრძოლის გამოცდილება?
კონსტანტინე ლადარია (კულტურის კვლევების პროგრამის დოქტორანტი) – 26 მაისი, როგორც თარიღი და მეხსიერება თანამედროვე საქართველოში: რა წინააღმდეგობრივი და ურთიერთშემავსებელი ნარატივებია დაკავშირებული თარიღთან, როდესაც აღინიშნება „საქართველოს დამოუკიდებლობის დღე“? რა ფარული დაპირისპირებები არსებობს მე-20 საუკუნის ორ – 1918 და 1991 წლების –დამოუკიდებლობას შორის?
შეხვედრას მოდერაციას გაუწევს პროფ. თამარ ცოფურაშვილი (ილიას სახელმწიფო უნივერსიტეტი, მეცნიერებათა და ხელოვნების ფაკულტეტი).
დრო: 25 მაისი, 19:00
ადგილმდებარეობა: წიგნის სახლი „ლიგამუსი“; ი. ჭავჭავაძის გამზირი N32
დასწრება თავისუფალია.

საჯარო ლექცია/დისკუსია: რელიგიური მორალი ლიტერატურისა და სამართლის წინააღმდეგ
2018-05-25 19:00
25 მაისს, 19:00 საათზე, ილიას სახელმწიფო უნივერსიტეტის A101 აუდიტორიაში ილიაუნის სამართლის სკოლის ადამიანის უფლებათა მიმართულება ამერიკის შეერთებული შტატების განვითარების სააგენტო (USAID)-ს მიერ დაფინანსებულ პროგრამასთან „კანონის უზენაესობის მხარდაჭერა საქართველოში“ (USAID/PROLoG) თანამშრომლობით, რომელსაც ახორციელებს აღმოსავლეთ-დასავლეთის მართვის ინსტიტუტი, მართავენ საჯარო ლექცია/დისკუსიას თემაზე: რელიგიური მორალი ლიტერატურისა და სამართლის წინააღმდეგ.
ლექციას წაიკითხავს ილიას სახელმწიფო უნივერსიტეტის პროფესორი, მწერალი ლევან ბერძენიშვილი.
მომხსენებელი ისაუბრებს გამოხატვის თავისუფლებისა და რელიგიური მორალის დაპირისპირებაზე. მსოფლიო ლიტერატურის პირველი დიდი შედევრების – „გილგამეშის“ „ილიადის“, „ოდისეის“, ესქილესეული „მიჯაჭვული პრომეთევსის“ მაგალითებზე.
ამ დაპირისპირების შუქზე განხილული იქნებიან პერსონაჟები: გილგამეში და ენქიდუ, ღმერთების დაჭრა „ილიადაში“ დიომედესის მიერ. აგრეთვე პრომეთევსის და ზევსის კამათი ღმერთებისა და ადამიანების დანიშნულებაზე, პრომეთევსი როგორც რელიგიური დისიდენტი, რომელიც გამოხატვისათვის ისჯება.
დისკუსიის მოდერატორი:
თამარ გურჩიანი, ილიას სახელმწიფო უნივერსიტეტის სამართლის სკოლის ასოცირებული პროფესორი, ადამიანის უფლებათა მიმართულების ხელმძღვანელი.
დრო: 25 მაისი, 19:00 საათი
ადგილმდებარეობა: A101 აუდიტორია (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საერთაშორისო კონფერენცია „ძველი კონსტიტუცია ახალი შინაარსით – გამოწვევები საქართველოსა და ნორვეგიაში“
2018-05-25 10:30
25 მაისს, 10:30 საათზე, ილიას სახელმწიფო უნივერსიტეტის A 101 აუდიტორიაში ქართულ-ნორვეგიული კანონის უზენაესობის ასოციაცია ილიას სახელმწიფო უნივერსიტეტის სამართლის სკოლასთან არსებული კონსტიტუციური კვლევების ცენტრთან თანამშრომლობით გამართავს საერთაშორისო კონფერენციას თემაზე: „ძველი კონსტიტუცია ახალი შინაარსით – გამოწვევები საქართველოსა და ნორვეგიაში”.
კონფერენციის მიზანია საჯარო განხილვებისთვის საერთო პლატფორმის შექმნა, სადაც დაინტერესებული მხარეები შედარებითი ანალიზის გზით შეძლებენ, უკეთესად გაიგონ კანონის უზენაესობის გამოწვევები საქართველოსა და ნორვეგიაში. ამასთან კონფერენცია მიზნად ისახავს ქართველ და ნორვეგიელ იურისტებს შორის პროფესიული კონტაქტების დამყარებასა და შემდგომ განვითარებას.
მომხსენებლები:

გიორგი გიორგაძე – ქართულ-ნორვეგიული კანონის უზენაესობის ასოციაცია
გიორგი მელაძე – ილიას სახელმწიფო უნივერსიტეტის სამართლის სკოლის კონსტიტუციური კვლევების ცენტრი
ირაკლი ფორჩხიძე – ილიას სახელმწიფო უნივერსიტეტის სამართლის სკოლის დეკანი
ბარდი ვარსვენდსენი – ნორვეგიის ელჩი აზერბაიჯანსა და საქართველოში
აზინ ტაჯდინი – სამართლის დოქტორი, გაეროს ადამიანის უფლებების უმაღლესი კომისრის ოფისი – სპეციალური პროცედურების განყოფილება
გიორგი პაპუაშვილი – ილიას სახელმწიფო უნივერსიტეტის პროფესორი
ანდერს ლოვლი – ასოცირებული პროფესორი, საჯარო და საერთაშორისო სამართლის დეპარტამენტი, ოსლოს უნივერსიტეტი
ნიკოლაი ნილანდი – სამართლის დოქტორი, კოლეგის უნივერსიტეტი სამხრეთ-აღმოსავლეთ ნორვეგია
დავით დარჩიაშვილი – ილიას სახელმწიფო უნივერსიტეტის პროფესორი
ბარდ ტუსე – ოსლოს უნივერსიტეტი მკვლევარი
გიორგი მშვენიერაძე – საქართველოს დემოკრატიული ინიციატივა
გიორგი ჩიტიძე – ფონდი „ღია საზოგადოება – საქართველო“
კონსტანტინე ვარძელაშვილი – ილიას სახელმწიფო უნივერსიტეტის პროფესორი

კონფერენცია რამდენიმე სესიად გაიმართება და მომხსენებლები ისაუბრებენ შემდეგ თემებზე:
კონსტიტუციის შექმნის პროცესი/გამოწვევები: საერთაშორისო ადამიანის უფლებები, როგორც კონსტიტუციის გადასინჯვის სტანდარტი; კონსტიტუციის მიღების პროცესი – გამოწვევები საქართველოსთვის 1921, 1995 და 2018 წწ; კონსტიტუციური რეფორმა, შთაგონებული ადამიანის უფლებათა საერთაშორისო ხელშეკრულებებით – შეზღუდვები და გამოწვევები; კონსტიტუცია და შეიარაღებული ძალების გამოყენება; სახელმწიფო უშიშროება, კონსტიტუციური რეგულირება;
სამოქალაქო უფლებები, მიმდინარე დებატი და გამოწვევები: კონსტიტუცია და გამოხატვის თავისუფლება/გამოხატვის თავისუფლების ისტორია სკანდინავიურ ქვეყნებში; გამოხატვის თავისუფლება საქართველოს საერთო სასამართლოებში; გამოხატვის თავისუფლება და გაუმჟღავნებლობის ვალდებულება; კონსტიტუცია და რელიგია/სამოთხესა და ჯოჯოხეთს შორის: კონსტიტუციური სეკულარიზმისკენ; რელიგიის მუხლი ახალ კონსტიტუციაში.
მოდერატორები:
გიორგი გიორგაძე – ქართულ-ნორვეგიული კანონის უზენაესობის ასოციაცია
გიორგი მელაძე – ილიას სახელმწიფო უნივერსიტეტის სამართლის სკოლის კონსტიტუციური კვლევების ცენტრი
სამუშაო ენა: ქართული (თარგმანი უზრუნველყოფილი იქნება)
დრო: 25 მაისი, 10:30 სთ.
ადგილმდებარეობა: A 101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ ენრიკე სობეხანოს საჯარო ლექცია “Images/Thoughts”
2018-05-24 19:00
24 მაისს, 19:00 საათზე, ილიას სახელმწიფო უნივერსიტეტის B 201 აუდიტორიაში გაიმართება პროფ. ენრიკე სობეხანოს საჯარო ლექცია “Images/Thoughts”.
ლექციის თემაა არქიტექტურული ბიურო Nieto Sobejano Arquitectos-ის არქიტექტურული პროექტების, კონცეფციაზე მუშაობის, შესრულების მეთოდოლოგიის გარჩევა და თანამედროვე არქიტექტურის როლი ისტორიულ გარემოში.
Nieto Sobejano Arquitectos დაარსდა 1985 წელს ფუენსანტა ნიეტოსა (M. Arch 83) და ენრიკე სობეხანოს (M. Arch 83) მიერ. დღეს მათ ოფისები აქვთ მადრიდსა და ბერლინში.
გარდა ხშირი პუბლიკაციებისა ინტერნაციონალურ არქიტექტურულ ჟურნალებსა და წიგნებში, არქიტექტურული ბიუროს ნამუშევრები 2000, 2002, 2006 და 2012 წლებში გამოფენილი იყო ვენეციის ბიენალეზე, 2006 წელს – ნიუ იორკის თანამედროვე ხელოვნების მუზეუმში (MoMA), 2008-ში – გრაცის ხელოვნების სახლში (Kunsthaus Graz) და 2014 წელს – ბოლონიაში MAST Foundation-ის ფარგლებში.
ბევრ სხვა ჯილდოსთან ერთად აღსანიშნავია 2007 წელს მიღებული ნაციონალური ჯილდო ისტორიული მემკვიდრეობის კონსერვაციისა და რეკონსტრუქციის დარგში. 2010 წელს გერმანიის არქიტექტორთა კავშირის (BDA) მიერ გაცემული ნიკეს პრიზი (Nike Prize), ასევე აგა ხან-ის არქიტექტურული პრემია (Aga Khan Award for Architecture) (2010), პირანესის პრიზი (Piranesi Prix de Rome) (2012), AIA-ს საპატიო წევრობა, (2015) და ალვარო ალტოს მედალი (2015).
მნიშვნელოვანი პროექტებია: მადინას ალ ზაჰრას მუზეუმი, მორიცბურგის მუზეუმი, სან ტელმოს მუზეუმი, სარაგოსას კონგრესის ცენტრი, ქალაქ გრაცში იოანეუმის განვრცობის პროექტი და კორდობას თანამედროვე ხელოვნების ცენტრი.
კომპანია ამ ეტაპზე მუშაობს პროექტებზე გერმანიაში, ესპანეთში, ესტონეთში, მაროკოში, ჩინეთსა და გაერთიანებულ სამეფოში. ბოლო დროს ბიუროს საქმიანობასთან დაკავშირებით გამოქვეყნდა ორი ცნობილი მონოგრაფია: “Nieto Sobejano. Memory and Invention”(Hatje Cantz Verlag. Ostfildern, Gemrany 2013) და “Fuensanta Nieto, Enrique Sobejano. Architetture” (Mondadori Electa Spa. Milano Italy 2014).
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 24 მაისი, 19:00 საათი
ადგილმდებარეობა: B201 აუდიტორია(ი.ჭავჭავაძისგამზ.N32), ილიასსახელმწიფოუნივერსიტეტი
დასწრება თავისუფალია

პროფესორ ენრიკე სობეხანოს საჯარო ლექცია “Images/Thougths”
2018-05-24 19:00
24 მაისს, 19:00 საათზე, ილიასსსახელმწიფო უნივერსიტეტის B 201 აუდიტორიაში გაიმართება პროფ. ენრიკე სობეხანოს საჯარო ლექცია “Images/Thougths”.
ლექციის თემაა არქიტექტურული ბიურო Nieto Sobejano Arquitectos-ის არქიტექტურული პროექტების, კონცეფციაზე მუშაობის, შესრულების მეთოდოლოგიის გარჩევა და თანამედროვე არქიტექტურის როლი ისტორიულ გარემოში.
Nieto Sobejano Arquitectos დაარსდა 1985 წელს ფუენსანტა ნიეტოსა (M. Arch 83) და ენრიკე სობეხანოს (M. Arch 83) მიერ. დღეს მათ ოფისები აქვთ მადრიდსა და ბერლინში.
გარდა ხშირი პუბლიკაციებისა ინტერნაციონალურ არქიტექტურულ ჟურნალებსა და წიგნებში, არქიტექტურული ბიუროს ნამუშევრები 2000, 2002, 2006 და 2012 წლებში გამოფენილი იყო ვენეციის ბიენალეზე, 2006 წელს – ნიუ იორკის თანამედროვე ხელოვნების მუზეუმში (MoMA), 2008-ში – გრაცის ხელოვნების სახლში (Kunsthaus Graz) და 2014 წელს – ბოლონიაში MAST Foundation-ის ფარგლებში.
ბევრ სხვა ჯილდოსთან ერთად აღსანიშნავია 2007 წელს მიღებული ნაციონალური ჯილდო ისტორიული მემკვიდრეობის კონსერვაციისა და რეკონსტრუქციის დარგში. 2010 წელს გერმანიის არქიტექტორთა კავშირის (BDA) მიერ გაცემული ნიკეს პრიზი (Nike Prize), ასევე აგა ხან-ის არქიტექტურული პრემია (Aga Khan Award for Architecture) (2010), პირანესის პრიზი (Piranesi Prix de Rome) (2012), AIA-ს საპატიო წევრობა, (2015) და ალვარო ალტოს მედალი (2015).
მნიშვნელოვანი პროექტებია: მადინას ალ ზაჰრას მუზეუმი, მორიცბურგის მუზეუმი, სან ტელმოს მუზეუმი, სარაგოსას კონგრესის ცენტრი, ქალაქ გრაცში იოანეუმის განვრცობის პროექტი და კორდობას თანამედროვე ხელოვნების ცენტრი.
კომპანია ამ ეტაპზე მუშაობს პროექტებზე გერმანიაში, ესპანეთში, ესტონეთში, მაროკოში, ჩინეთსა და გაერთიანებულ სამეფოში. ბოლო დროს ბიუროს საქმიანობასთან დაკავშირებით გამოქვეყნდა ორი ცნობილი მონოგრაფია: “Nieto Sobejano. Memory and Invention”(Hatje Cantz Verlag. Ostfildern, Gemrany 2013) და “Fuensanta Nieto, Enrique Sobejano. Architetture” (Mondadori Electa Spa. Milano Italy 2014).
სამუშაო ენა: ინგლისური
დრო: 24 მაისი, 19:00 საათი
ადგილმდებარეობა: B201 აუდიტორია (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია

„ნაიგრიში“ ქართულ პოლიტიკაში – ცოტა რამ მიტინგების დრამატურგიაზე
2018-05-24 18:30
24 მაისს, 18:30 საათზე, ილიას სახელმწიფო უნივერსიტეტის წიგნის სახლ „ლიგამუსში“ გეპატიჟებით მწერალ და რეჟისორ გურამ მაცხონაშვილთან შეხვედრაზე. გურამ მაცხონაშვილის სადებიუტო რომანი „გლდანი [შეუძლებელი რომანი]“ 2017 წელს გამომცემლობამ „წიგნები ბათუმში“ გამოსცა.
ქართულ პოლიტიკურ სცენას არაერთი მძაფრი გამოსვლა, ნოყიერი ტექსტი და დასამახსოვრებელი პერსონაჟი ახსოვს. მათან ზოგი დამაჯერებელი, ზოგიც – ნაკლებად. პერსონაჟები იცვლიდნენ ადგილს, გადაჯგუფდებოდნენ, ტოვებდნენ, უბრუნდებოდნენ და ღალატობდნენ.
1990-იანი წლების სამამულო პოლიტიკა, პირდაპირი მნიშვნელობით, ქუჩაში იწარმოებოდა. მიკროფონები და რუპორები ისროდნენ ხმამაღალ სიტყვებს, ბადებდნენ ვნებას. ბადებდნენ და გადასცემდენ. და დაფრინავდნენ ეს სიტყვები ჰაერში ტყვიების გვერდით, სერავდნენ რუსთაველის პროსპექტის ცას. მიტინგზე ნათქვამი სიტყვა ჩვენს სინამდვილეში ჩამოყალიბდა როგორც მხატვრული ლიტერატურის ერთ-ერთი გვარი. ერთი ეგ იყო, ეს თეატრალიზებული სანახაობები სულ უფრო იმეორებდნენ წინას და თავისთავს, მისი ხაზი გამრუდდა და, ბერძნული დრამისგან განსხვავებით, არასდროს სწყალობდა ესთეტიკას, ბოლომდე საკულტო სანახაობად დარჩა. დღემდე უცვლელია სცენა – პარლამენტის შენობა, თბილისის „დიონისეს თეატრი“.
დრო: 24 მაისი, 18:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ADS Georgia - -ის კვირეული – მეორე შეხვედრა
2018-05-24 16:30
ილიაუნის სტუდენტურ საქმეთა დეპარტამენტი მაისი-ივნისში განახორციელებს პროექტ ”ADS Georgia”-ს მეორე ეტაპს, რომელშიც 6 სააგენტო მიიღებს მონაწილეობას.
ADS Georgia ილიას სახელმწიფო უნივერსიტეტის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ, ვინ და როგორ ქმნის მათთვის ცნობილ სარეკლამო კამპანიებს.
24 მაისს-ის კვირეულის ფარგლებში გაიმართება მეორე შეხვედრა სააგენტოს წარმომადგენლებთან.
2014 წელს დაარსდა ციფრული მარკეტინგული სარეკლამო სააგენტო სახელით „360 გრადუსი“. კომპანიამ 2016 წელს გაიარა რებრენდინგი და დაერქვა. კომპანია წარმოადგენს Google-ის პარტნიორს ყველა სერტიფიცირებად სერვისებში. კომპანიის ძირითადი მომსახურებებია: ციფრული მარკეტინგი და კრეატიული კამპანიების სრული ციკლის დაგეგმარება და შესრულება.-ის გუნდი 25 ადამიანისგან შედგება.
სააგენტოს განხორციელებული კამპანიები:

საპირველაპრილო ხუმრობა
Crosty
სოკარ ნანო
გაატარე
#შენიგზა

24 მაისს სტუდენტებს შეხვდება დავით ქომეთიანი, რომლებიც ისაუბრებს თემაზე:
რატომ Google-ის სარეკლამო პლატფორმა?

საძიებო სისტემის ოპტიმიზაცია (SEO)

Onpage SEO
Offpage SEO
Google AdWords
Paid Search
Display
Mobile
Video
Shopping

დრო: 24 მაისი, 16:30-19:00 საათი
ადგილმდებარეობა: E405 (ფორბსის) აუდიტორია
პროექტის შესახებ სისტემატურად რომ მიიღოთ ინფორმაცია და ისარგებლოთ სხვადასხვა თანმდევი ბენეფიტით, დარეგისტრირდით ლინკზე.
მონაწილე სტუდენტები, რომლებიც დაესწრებიან შეხვედრების 70%-ზე მეტს, მიიღებენ სერტიფიკატს, სიმბოლურ საჩუქრებს და უპირატესობა მიენიჭებათ ”ADS Georgia”-ს ფარგლებში დაგეგმილ სამომავლო პროექტებში.
მეტი ინფორმაციისთვის:

იხილეთ პროექტის აღწერა: ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში
იხილეთ შეხვედრების სრული განრიგი

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727

INSPIRE ME – შეხვედრა სტარტაპ SCOOT SCOOT -ის წარმომადგენლებთან
2018-05-23 19:00
23 მაისს, 19:00 საათზე, ილიას სახელმწიფო უნოივერსიტეტის E 207 აუდიტორიაში გაიმართება ქართული სტარტაპ SCOOT SCOOT -ის წარმომადგენლებთან შეხვედრა.
ილიას სახელმწიფო უნივერსიტეტში არსებული პრე-აქსელერატორ ზუმაუთის ორგანიზებით ტარდება შეხვედრათა ციკლი Inspire Me. სტარტაპ საქმიანობა გარკვეულ რისკებთან არის დაკავშირებული, ბევრ დამწყებ სტარტაპერს სწორედ ბიძგის მიცემა და პირველი ნაბიჯების გადადგმაში დახმარება სჭირდება, შემდგომ დამოუკიდებლად რომ შესძლოს თამამად გარისკვა.
Inspire Me პროგრამა კი სწორედ ამგვარი ბიძგის მიმცემი საშუალებაა დამწყები სტარტაპერებისთვის, რადგან შეხვედრათა ფორმატი მთლიანად დაფუძნებულია პრაქტიკულ და პრობლემებზე ორიენტირებულ საკითხებზე. გამომდინარე იქიდან, რომ შეხვედრებზე ვიწვევთ უკვე შემდგარ და წარმატებულ სტარტაპერებს, მსმენელებს საშუალება ეძლევათ, მიიღონ ყველა სასურველ კითხვაზე ამომწურავი პასუხი და წარმატებული სტარტაპერების შთაგონებით იყვნენ შემდეგი წარმატების მაგალითები.
ინფორმაცია მომხსნებელი სტარტაპის შესახებ:
https://www.tbcbusiness.ge/ka/business/startaperi/
დრო: 23 მაისი, 19:00 საათი
ადგილმდებარეობა: E 207 (ჩოლოყაშვილის გამზ N3/5) ილიას სახელმწიფო უნივერსიტეტი
დასწრება თავისუფალია.

ქართველთა შორის წერა-კითხვის გამავრცელებელი საზოგადოების პროსოპოგრაფიული ბაზის ვებგვერდის პრეზენტაცია
2018-05-21 19:00
საქართველოს პირველი რესპუბლიკის დაარსებიდან 100 წლის იუბილესთან დაკავშირებით 21 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ქართველთა შორის წერა-კითხვის გამავრცელებელი საზოგადოების პროსოპოგრაფიული ბაზის ვებგვერდის პრეზენტაცია.
ვებგვერდის შესახებ
ქშწკგ პროსოპოგრაფიული ბაზის ვებგვერდი http://society.iliauni.edu.ge/ ილიას სახელმწიფო უნივერსიტეტის ლინგვისტურ კვლევათა ინსტიტუტის მიერ შეიქმნა.
ვებგვერდი გაძლევთ შესაძლებლობას, გაეცნოთ საინტერესო და აქამდე უცნობ ისტორიებს, დაათვალიეროთ თემატური ფოტომასალა პირველწყაროებიდან და იკვლიოთ:

ქშწკგ საზოგადოების მიერ დაარსებული საგანმანათლებლო და საზოგადოებრივი ორგანიზაციები – სკოლა, ბიბლიოთეკა, გამომცემლობა, მუზეუმი, დარგობრივ-პროფესიული გაერთიანებები, საქველმოქმედო ფონდები და მათ მიერ ორგანიზებული ღონისძიებები: http://society.iliauni.edu.ge/visualisation
ავთენტურ მონაცემებზე დაყრდნობით გაეცნოთ ორგანიზაციის წევრებს საზოგადოების

ქართული და უცხოური განყოფილებების მიხედვით http://society.iliauni.edu.ge/organization
სტრუქტურული ერთეულების მიხედვით http://society.iliauni.edu.ge/socity

გაეცნოთ ევროპული განათლების, როგორც საერთო-საყოველთაო იდეის დღემდე უცნობ ისტორიებს, ევროპული სტიპენდიების მეცენატებს დავით სარაჯიშვილით დაწყებული ერთი ურემი კომბოსტოს შემწირველით დამთავრებული http://society.iliauni.edu.ge/persons/article/4976

დრო: 21 მაისი, 19:00 საათი
ადგილმდებარეობა: წიგნის სახლი „ლიგამუსი“; ი. ჭავჭავაძის გამზირი N32
დასწრება თავისუფალია.

დოქტორ გიორგი ხარებავას საჯარო ლექცია „გენური ტესტირება, მისი როლი კლინიკურ დიაგნოსტიკისა და პერსონიზირებული მედიცინის განვითარებაში“
2018-05-21 18:00
21 მაისს, 18 საათზე, ილიას სახელმწიფო უნივერსიტეტის G106 აუდიტორიაში გაიმართება კომპანია „ალელის“ სამეცნიერო დირექტორის, ქართულ-ამერიკული უნივერსიტეტის ასოცირებული პროფესორის, ბიოლოგიურ მეცნიერებათა დოქტორ გიორგი ხარებავას საჯარო ლექცია თემაზე „გენური ტესტირება, მისი როლი კლინიკურ დიაგნოსტიკისა და პერსონიზირებული მედიცინის განვითარებაში“.
მომხსენებელი შეეხება გენეტიკური დიაგნოსტიკის მნიშვნელობას, ტექნოლოგიებისა და მსოფლიოში მათი განვითარების მიმოხილვას. ლექციაზე მოყვანილი იქნება სხვადასხვა მიმართულების მაგალითები და გენეტიკური ტესტირების შედეგად გაუმჯობესებული ინფორმირებულობა და კლინიკური გამოსავლები.
მომხსენებლის შესახებ
გიორგი ხარებავა არის ბიოქიმიის მეცნიერებათა დოქტორი მოლეკულური და უჯრედული ნეირობიოლოგი 19 წლის გამოცდილებით ტრანსლაციურ ბიოსამედიცინო მეცნიერებებში. მისი ძირითადი საქმიანობა მოიცავდა ცენტრალური ნერვული სისტემის ტრავმული დაზიანების ექსპერიმენტულ კვლევას მოლეკულურ და უჯრედულ დონეზე. შესრულებული აქვს რიგი კვლევები ნერვული სისტემის განვითარების, ნეიროდეგენერაციის, ნეიროტრამვის, ანთებითი პროცესების, ღვიძლის დისფუნქციების, ონკოლოგიური და სხვა დაავადებების გამომწვევი უჯრედული სიგნალგადაცემისა და გენების ექსპრესიის ცვლილებების გამოსავლენად. 22 პუბლიკაციის და 10 საკონფერენციო მოხსენების ავტორია.
2004 წლიდან გიორგი ხარებავა მუშაობდა ქალაქ ლუივილის უნივერსიტეტითან არსებულ სიბერის მოლეკულური მექანიზმების შემსწავლელ მულტიპროფილურ კვლევით ცენტრში, კენტაკის ხერხემლის დაზიანების კვლევის ცენტრში, მერილანდის უნივერსტეტთან ორგანიზებული შოკის, ტრამვისა და ანესთეზიოლოგიის კვლევის ცენტრში, ასევე აშშ-ის ჯანდაცვის ნაციონალური ინსტიტუტებში. კერძოდ, ალკოჰოლის თავის ტვინის უჯრედებზე გავლენის შემსწავლელ ლაბორატორიაში.
მიღებული აქვს სხვადასხვა სამეცნიერო პრიზი, მათ შორის: ჯილდო გამორჩეული კვლევებისათვის, ნაციონალური ჯანდაცვის ინსტიტუტები (NIH, FARE AWARD); ჰენრი ჯეკსონის სახელობის სამხედრო მედიცინის ფონდის პრიზი და სტიპენდია (HJF); ჯილდო გამორჩეული კვლევებისათვის,ნეირომეცნიერების საზოგადოება (SfN); ინგლისის სამეფო საზოგადოებისა და ჩრდილოატლანტიკური ალიანსის სტიპენდია (RS/NATO); საქართველოს მეცნიერებისა და ტექნოლოგიების დეპარტამენტის სტიპენდია.
2017 წელს გიორგი ხარებავამ მონაწილეობა მიიღო გენეტიკური ტესტირების კომპანია „ალელის“ დაფუძნებაში. ამჟამად მისი სამეცნიერო მიმართულების ხელმძღვანელია.
დრო: 21 მაისი, 18:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

სიმპოზიუმი ''Visions in Exchange – transformation processes in Georgia and Germany'
2018-05-21 16:44
23 მაისს, 19:00 საათზე, გოეთეს ინსტუტუტში გაიმართება სიმპოზიუმი (შეხვედრა) სახელწოდებით ”Visions in Exchange – transformation processes in Georgia and Germany”.
2017 წლის შემოდგომის სემესტრიდან ილიას სახელმწიფო უნივერსიტეტის არქიტექტურის პროგრამა ბრაუშვაიგის ტექნიკურ უნივერსიტეტი (TU Braunschweig), მდგრადი ურბანიზმის ინსტიტუტთან (Institute of Sustainable Urbanism) ერთად ახორციელებს ერთობლივ პროექტს „Future Revisited!“. პროექტის მიზანია, ქართველმა და გერმანელმა სტუდენტებმა შეისწავლონ მეორე მსოფლიო ომის შემდგომი პერიოდის საცხოვრებელი დასახლებები, მათი ისტორია, განვითარების ეტაპები და თავისებურებები. შემდეგ კი შექმნან მომავალის განვითარების კონცეპტუალური პროექტი. სწორედ ამ პროექტის ფარგლებში იმართება შეხვედრა, რომელზეც ბრაუნშვაიგის ტექნიკურის უნივერსიტეტის ლექტორები დიანა ფელბერი და ალკისტის თომიდიუსი ისაუბრებენ თავიანთ ამჟამინდელ კვლევით საქმიანობაზე. მაგისტრანტები კი წარადგენენ სამაგისტრო ნაშრომს, რომელიც ეხება საბურთალოს რაიონს. სტუდენტები ასევე წარადგენენ მათ მიერ თბილისში არსებულ საცხოვრებელ დასახლებებსა და საბჭოთა ეპოქის შენობებზე მოძიებულ მასალას. შეხვედრის პირველი ნაწილის ბოლოს კი თბილისის არქიტექტურული ბიენალეს ჯგუფი ისაუბრებს დაგეგმილი ღონისძიების შესახებ.
შეხვედრის მეორე ნაწილში განხილული იქნება არსებული საცხოვრებელი დასახლების მოდერნიზაციის პრობლემები. აგრეთვე საბჭოთა დროის მნიშვნელოვანი ნაგებობების დაცვისა და შენარჩუნების საკითხები/პრობლემები.
დრო: 23 მაისი, 19:00 საათი
ადგილმდებარეობა: გოეთეს ინსტიტუტი (ზანდუკელის N16)
დასწრება თავისუფალია.

ADS Georgia - -ის კვირეული – პირველი შეხვედრა
2018-05-21 16:30
ილიაუნის სტუდენტურ საქმეთა დეპარტამენტი მაისი-ივნისში განახორციელებს პროექტ ”ADS Georgia”-ს მეორე ეტაპს, რომელშიც 6 სააგენტო მიიღებს მონაწილეობას.
ADS Georgia ილიას სახელმწიფო უნივერსიტეტის სტუდენტურ საქმეთა დეპარტამენტის მიერ ორგანიზებული პროექტია, რომლის ფარგლებშიც სტუდენტებს შესაძლებლობა აქვთ, გაიცნონ საქართველოს სარეკლამო ბაზარზე არსებული ძირითადი კრეატიული სააგენტოები, ნახონ, ვინ და როგორ ქმნის მათთვის ცნობილ სარეკლამო კამპანიებს.
21 და 24 მაისს-ის კვირეულის ფარგლებში გაიმართება შეხვედრები სააგენტოს წარმომადგენლებთან.
2014 წელს დაარსდა ციფრული მარკეტინგული სარეკლამო სააგენტო სახელით „360 გრადუსი“. კომპანიამ 2016 წელს გაიარა რებრენდინგი და დაერქვა. კომპანია წარმოადგენს Google-ის პარტნიორს ყველა სერტიფიცირებად სერვისებში. კომპანიის ძირითადი მომსახურებებია: ციფრული მარკეტინგი და კრეატიული კამპანიების სრული ციკლის დაგეგმარება და შესრულება.-ის გუნდი 25 ადამიანისგან შედგება.
სააგენტოს განხორციელებული კამპანიები:

საპირველაპრილო ხუმრობა
Crosty
სოკარ ნანო
გაატარე
#შენიგზა

21 მაისს სტუდენტებს შეხვდება გიორგი ბერეჩიკიძე, რომელიც ისაუბრებს თემაზე:
ციფრული მარკეტინგული კამპანიების სტრატეგია, დაგეგმვა და ანალიზი:

სიტუაციის (ბაზრის, კონკურენტების, მომხმარებლების) ანალიზი
მიზნების ჩამოყალიბება
სტრატეგიის ფორმირება
კამპანიისთვის გამოყენებული ტაქტიკები – ციფრული მარკეტინგული არხები და პლატფორმები
კამპანიის განხორციელება
კონტროლი – კამპანიის მონიტორინგი, გაზომვა და ცვლილებები და განახლებები.

დრო: 21 მაისი, 16:30-19:00 საათი
ადგილმდებარეობა: E405 (ფორბსის) აუდიტორია
პროექტის შესახებ სისტემატურად რომ მიიღოთ ინფორმაცია და ისარგებლოთ სხვადასხვა თანმდევი ბენეფიტით, დარეგისტრირდით ლინკზე.
მონაწილე სტუდენტები, რომლებიც დაესწრებიან შეხვედრების 70%-ზე მეტს, მიიღებენ სერტიფიკატს, სიმბოლურ საჩუქრებს და უპირატესობა მიენიჭებათ ”ADS Georgia”-ს ფარგლებში დაგეგმილ სამომავლო პროექტებში.
მეტი ინფორმაციისთვის:

იხილეთ პროექტის აღწერა: ADS Georgia – კრეატიული სააგენტოები საქართველოში – II ეტაპი
გაწევრიანდი პროექტის Facebook ჯგუფში
იხილეთ შეხვედრების სრული განრიგი

საკონტაქტო ინფორმაცია:
student.affairs@iliauni.edu.ge
032 2 22 00 09 (270), 592077727
